《后巫山高一首》范成大凝真宫前十二峰，两峰娟妙翠插空；余峰竞秀尚多有，白壁苍崖无数重 秋江漱石半山腹，倚天削铁荒行踪 造化钟奇矗瑶巇，真灵择胜深珠宫 朝云未罢暮云起，阴晴竟日长冥蒙 瑶姬作意送归客，一夜收潦仍回风 仰看馆御飞楫过，回首已在虚无中 惟余乌鸦作使者，迎船送船西复东 《欲雪》范成大乌鸦撩乱舞黄云，楼上飞花已唾人 说与江梅须早计，冯夷无赖欲争春